title: Директива 2001/52/EО на Комисията от 3 юли 2001 година за изменение на Директива 95/31/EО за установяване на специфични критерии за чистота на подсладители, предназначени за влагане в храниТекст от значение за ЕИП.

text:
               13/ 31

               BG

               Официален вестник на Европейския съюз

               84

         32001L0052

               L 190/18

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2001/52/EО НА КОМИСИЯТА

   от 3 юли 2001 година
   за изменение на Директива 95/31/EО за установяване на специфични критерии за чистота на подсладители, предназначени за влагане в храни
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/107/ЕИО на Съвета от 21 декември 1988 г. за сближаването на законодателствата на държавите-членки относно хранителни добавки, разрешени за влагане в храни, предназначени за консумация от човека (1), изменена с Директива 94/34/ЕО на Европейския парламент и Съвета (2), и по-специално член 3, параграф 3, буква a) от нея;
   след консултации с Научния комитет по храните,
   като има предвид, че:

               (1)

               Директива 94/35/ЕО на Европейския парламент и на Съвета от 30 юни 1994 г. относно подсладители, предназначени за влагане в храни (3), изменена с Директива 96/83/ЕО (4), изброява онези вещества, които могат да бъдат използвани като подсладители в храни.

               (2)

               Директива 95/31/EО на Комисията от 5 юли 1995 г. за установяване на специфични критерии за чистота на подсладители, предназначени за влагане в храни (5), последно изменена с Директива 2000/51/ЕО (6), определя критериите за чистота на подсладителите, упоменати в Директива 94/35/ЕО.

               (3)

               Необходимо е в светлината на техническия прогрес да се изменят критериите за чистота, определени в Директива 95/31/ЕО за манитол (Е 421) и ацесулфам К (Е 950).

               (4)

               Необходимо е да се отчитат спецификациите и аналитичните техники за подсладители, определени в Codex Alimentarius, подготвен от Съвместния експертен комитет на ФАО за хранителни добавки (СЕКХД) (Организация на ООН по изхранването и селското стопанство)и СЗО (Световна здравна организация);

               (5)

               Следователно е необходимо да се адаптира Директива 95/31/ЕО.

               (6)

               Мерките, предвидени в настоящата директива, са в съответствие със становището на Постоянния комитет по храните,

         ПРИЕ НАСТОЯЩАТА ДИРЕКТИВА:
   Член 1
   В приложението към Директива 95/31/EО текстът, отнасящ се до Е 421 манитол и Е 950 ацесулфам К, се заменя с текста от приложението към настоящата директива.
   Член 2
   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 30 юни 2002 г. Те незабавно информират Комисията за това.
   Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден от датата на публикуването ѝ в Официален вестник на Европейските общности.

   Член 4
   Адресати на настоящата директива са държавите-членки.

      Съставено в Брюксел на 3 юли 2001 година.

            За Комисията

         David BYRNE

            Член на Комисията

      (1)  ОВ L 40, 11.2.1989 г., стр. 27.

      (2)  ОВ L 237, 10.9.1994 г., стр. 1.

      (3)  ОВ L 237, 10.9.1994 г., стр. 3.

      (4)  ОВ L 48, 19.2.1997 г., стр. 16.

      (5)  ОВ L 178, 28.7.1995 г., стр. 1.

      (6)  ОВ L 198, 4.8.2000 г., стр. 41.
   ПРИЛОЖЕНИЕ

                  „Е 950 АЦЕСУЛФАМ К

                     Синоними

                  Ацесулфам калий, калиева сол на 3,4-дихидро-6-метил-1,2,3-оксатиазин-4-моно, 2,2-двуокис

                  Определение

                  Химично име

                  6-метил-1,2,3-оксатиазин-4(3Н)-моно, 2,2-двуокис калиева сол

                  EINECS

                  259-715-3

                  Химична формула

                  C4H4KNO4S

                  Молекулно тегло

                  201,24

                  Анализ

                  Съдържа не по-малко от 99 % C4H4KNO4S на безводна база

                     Описание

                  Без мирис, бяла, кристална прах. Приблизително 200 пъти по-сладко от захарозата

                  Идентификация

                  А. Разтворимост

                  Силно разтворимо във вода, много слабо разтворимо в етанол

                  Б. Ултравиолетова абсорбция

                  Максимум 227 ± 2 nm за разтвор от 10 mg в 1 000 ml вода

                  В. Положителен тест за калий

                  Издържа теста (тества се остатъка, получен чрез запалване на 2 г от пробата)

                  Г. Тест за утаяване

                  Прибавете няколко капки 10 % разтвор на натриев кобалтнитрит към разтвор на 0,2 g от пробата в 2 ml оцетна киселина и 2 ml вода. Получава се жълта утайка.

                  Чистота

                  Загуба при сушене

                  Не повече от 1 % (105 °С, два часа)

                  Органични примеси

                  Издържа тест за 20 mg/kg ултравиолетови активни компоненти

                  Флуорид

                  Не повече от 3 mg/kg

                  Олово

                  Не повече от 1 mg/kg

                  Е 421 МАНИТОЛ

            1.   Манитол

                     Синоними

                  D-манитол

                     Определение

                  Получава се при каталитично хидрогениране на въглехидратни разтвори, съдържащи глюкоза и (или фруктоза

                  Химично име

                  D-манитол

                  Einecs

                  200-711-8

                  Химична формула

                  C6Н14О6

                  Молекулно тегло

                  182,2

                  Анализ

                  Съдържа не по-малко от 96,0 % D-манитол и не повече от 102 % на изсушена база

                     Описание

                  Без мирис, бяла, кристална прах

                  Идентификация

                  А. Разтворимост

                  Разтворим във вода, много слабо разтворим в етанол, практически неразтворим в етер

                  Б. Диапазон на топене

                  Между 164 и 169 °С

                  В. Тънкослойна хроматография

                  Издържа теста

                  Г. Специфична ротация

                  [α] 20
                     D: + 23° до + 25° (боратен разтвор)

                  Д. рН

                  Между 5 и 8
                  Прибавете 0,5 ml наситен разтвор на калиев хлорид към 10 ml от 10 % тегло/обем разтвор от пробата, след това измерете рН

                  Чистота

                  Загуба при сушене

                  Не повече от 0,3 % (105 °С, четири часа)

                  Редуциращи захари

                  Не повече от 0,3 % (като глюкоза)

                  Общо захари

                  Не повече от 1 % (като глюкоза)

                  Сулфатна пепел

                  Не повече от 0,1 %

                  Хлориди

                  Не повече от 70 mg/kg

                  Сулфат

                  Не повече от 100 mg/kg

                  Никел

                  Не повече от 2 mg/kg

                  Олово

                  Не повече от 1 mg/kg

            2.   Манитол, получен чрез ферментация

                     Синоними

                  D-манитол

                     Определение

                  Получава се чрез прекъсната ферментация при аеробни условия, използвайки конвенционални видове от дрождите Zygosaccharomyces rouxii

                  Химично име

                  D-манитол

                  Einecs

                  200-711-8

                  Химична формула

                  C6Н14О6

                  Молекулно тегло

                  182,2

                  Анализ

                  Не по-малко от 99 % на изсушена база

                     Описание

                  Без мирис, бяла, кристална прах

                  Идентификация

                  А. Разтворимост

                  Разтворим във вода, много слабо разтворим в етанол, практически неразтворим в етер

                  Б. Диапазон на топене

                  Между 164 и 169 °С

                  В. Тънкослойна хроматография

                  Издържа теста

                  Г. Специфична ротация

                  [α]20
                     D: + 23° до + 25° (боратен разтвор)

                  Д. рН

                  Между 5 и 8
                  Прибавете 0,5 ml наситен разтвор на калиев хлорид към 10 ml от 10 % тегло/обем разтвор от пробата, след това измерете рН

                  Чистота

                  Арабитол

                  Не повече от 0,3 %

                  Загуба при сушене

                  Не повече от 0,3 % (105 °С, четири часа)

                  Редуциращи захари

                  Не повече от 0,3 % (като глюкоза)

                  Общо захари

                  Не повече от 1 % (като глюкоза)

                  Сулфатна пепел

                  Не повече от 0,1 %

                  Хлориди

                  Не повече от 70 mg/kg

                  Сулфат

                  Не повече от 100 mg/kg

                  Олово

                  Не повече от 1 mg/kg

                  Аеробна мезофилна бактерия

                  Не повече от 103/g

                  Колиформи

                  Отсъстват в 10 g

                     Salmonella

                  Отсъства в 10 g

                     E.coli

                  Отсъстват в 10 g

                     Staphylococcus aureus

                  Отсъстват в 10 g

                     Pseudomonas aeruginosa

                  Отсъства в 10 g

                  Плесени

                  Не повече от 100/g

                  Дрожди

                  Не повече от 100/g“


title: Директива 93/23/EИО на Съвета от 1 юни 1993 година относно статистическите изследвания, провеждани в свиневъдството

text:
Важна правна забележка

|

31993L0023

Официален вестник n° L 149 , 21/06/1993 стр. 0001 - 0004 специално финландско издание: глава 3 том 50 стр. 0042  специално шведско издание: глава 3 том 50 стр. 0042  специално чешко издание глава 3 том 14 стр. 239  - 242 специално испанско издание глава 3 том 14 стр. 239  - 242 специално унгарско издание глава 3 том 14 стр. 239  - 242 специално литвийско издание глава 3 том 14 стр. 239  - 242 LV.ES глава 3 том 14 стр. 239  - 242 MT.ES глава 3 том 14 стр. 239  - 242 PL.ES глава 3 том 14 стр. 239  - 242 SK.ES глава 3 том 14 стр. 239  - 242 специално словенско издание глава 3 том 14 стр. 239  - 242

		19930601Директива 93/23/EИО на Съветаот 1 юни 1993 годинаотносно статистическите изследвания, провеждани в свиневъдствотоСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като има предвид, че Директива 76/630/ЕИО на Съвета от 20 юли 1976 г. относно изследванията в свиневъдството, провеждани от държавите-членки [3], е изменяна неколкократно; и като има предвид, че, при необходимите по-нататъшни изменения, от съображения за яснота нейните разпоредби следва да бъдат преработени;като има предвид, че следва да се предвиди тези държави-членки, чиято популация от свине заема малък дял в Общността, да намалят броя на годишните изследвания по целесъобразност;като има предвид, че за доброто управление на Общата селскостопанска политика, по-специално по отношение на пазара на свинско месо, Комисията изисква редовно предоставяне на данни относно тенденциите в свиневъдството и производството на свинско месо;като има предвид, че събирането и обработката на данни, а също така и организацията на изследването на национално равнище, трябва да продължи да бъде от компетентността на статистическите служби на държавите-членки, а Комисията следва да бъде отговорна за координирането и хармонизирането на статистическата информация на Европейско равнище и да осигури хармонизирани методологии, необходими за осъществяване на политиките на Общността;като има предвид, че, за да се улесни изпълнението на настоящата Директива, е необходимо тясно сътрудничество между държавите-членки и Комисията и това трябва да се осъществи по-специално посредством Постоянния комитет по земеделска статистика, създаден с Решение 72/279/ЕИО [4],ПРИЕ НАСТОЯЩАТА ДИРЕКТИВА:РАЗДЕЛ IИЗСЛЕДВАНИЯ НА ПОПУЛАЦИЯТАА. На национално нивоЧестота — област на изследванеЧлен 11. Държавите-членки извършват статистически изследвания на популацията от свине на своята територия всяка година на някой от първите дни на април, август и декември.2. На държавите-членки може, по тяхно искане, да бъде разрешено да извършват изследванията през април и август в избрани райони, при условие че тези изследвания обхващат най-малко 70 % от популацията от свине.На тези държави-членки, чиято популация от свине е по-малка от 3 милиона, може да бъде разрешено, по тяхно искане, да не извършват изобщо изследванията през април и август.На държавите-членки може, по тяхно искане, да бъде разрешено да използват административни източници вместо статистически изследвания съгласно параграф 1.3. При разглеждане на исканията, посочени в параграф 2, Комисията взима решение в съответствие с процедурата, установена в член 17.Член 21. За целите на настоящата директива, терминът "свиня" означава домашни животни от вида Sus.2. Изследванията, посочени в член 1, обхващат всички свине в земеделските стопанства, определени в съответствие с процедурата, установена в член 17. Изследванията обхващат достатъчно стопанства за отчитане на поне 95 % от популацията от свине според последното изследване на структурата на земеделските стопанства.3. Доколкото е възможно, държавите-членки допълват резултатите от изследванията, предвидени в параграф 2, с оценка на популацията от свине, която не е обхваната от посочените изследвания.Разбивка по категорииЧлен 31. Изследванията, предвидени в член 1, се провеждат по такъв начин, че да предоставят разбивка на популацията от свине поне по следните категории:А. прасенца с живо тегло по-малко от 20 кг;Б. свине с живо тегло 20 кг или повече, но по-малко от 50 кг;В. свине за угояване, включително отбрани нерези и отбрани женски свине с живо тегло:а) 50 кг или повече, но по-малко от 80 кг;б) 80 кг или повече, но по-малко от 110 кг;в) 110 кг или повече;Г. свине за разплод с живо тегло 50 кг и повече;а) нерези;б) оплодени женски свине, от които:б1) женски свине, оплодени за първи път;в) други свине, от които:в1) млади женски свине, още неоплодени.2. Категориите, посочени в параграф 1, могат да бъдат изменени съгласно процедурата, установена в член 17.3. Категориите се определят съгласно процедурата, установена в член 17.ТочностЧлен 41. Изследванията, посочени в член 1, се провеждат под формата на пълни изследвания или чрез представителна извадка.2. За всяка държава-членка, грешките в извадката за резултатите от изследванията, предвидени в член 2, параграф 2 не следва да превишават 2 % (интервал на надеждност 68 %) от общия брой на свинете.3. Освен рамката за извадката и допълнителните оценки, посочени в член 2, параграф 3, държавите-членки предприемат всякакви мерки, които считат за подходящи, за обезпечаване качеството на резултатите от изследването.Краен срок за предаванеЧлен 51. Държавите-членки предават на Комисията временните резултати от изследванията и допълнителните оценки преди:- 15 юни на същата година за изследването през месец април,- 15 октомври на същата година за изследването през месец август,- 15 февруари на следващата година за изследването през месец декември.2. Държавите-членки предават на Комисията резултатите от изследванията и допълнителните оценки, както е определено в член 4, параграф 2 преди:- 1 август на същата година за изследването през месец април,- 1 декември на същата година за изследването през месец август,- 1 април на следващата година за изследването през месец декември.Б. На регионално равнищеТериториални подразделенияЧлен 61. Окончателните резултати от изследването през месец декември се събират за всяко от териториалните подразделения, съгласно процедурата, установена в член 17.2. Съгласно процедурата, установена в член 17, Комисията може да уважи молба от държава-членка за използване на разбивката по региони, посочена в параграф 1, за окончателните резултати от изследването през април или август.3. Териториалните подразделения, посочени в параграф 1, могат да бъдат изменени от Комисията в съответствие с процедурата, установена в член 17.Краен срок за предаванеЧлен 7Държавите-членки уведомяват Комисията за данните, посочени в член 6, преди 15 май на годината, следваща референтния месец.В. Разбивка по размер на стадотоКатегории по големинаЧлен 81. В нечетни години държавите-членки, на национално равнище, правят разбивка на окончателните резултати от изследването през декември по категории по големина в съответствие с процедурата, установена в член 17.2. В съответствие с процедурата, установена в член 17, Комисията може да уважи молба на държава-членка за използване на разбивката по категории по големина, посочени в параграф 1, за окончателните резултати в четни години и/или за даден месец на годината.3. Категориите по големина, посочени в параграф 1, могат да бъдат изменени в съответствие с процедурата, установена в член 17.Краен срок за предаванеЧлен 9Държавите-членки представят на Комисията данните, посочени в член 8, преди 15 май на годината, следваща референтния месец.РАЗДЕЛ IIКЛАНИЧНА СТАТИСТИКАЧлен 101. Държавите-членки изготвят месечна статистика относно броя и трупното тегло на свине, заклани в кланиците на тяхна територия, чието месо се счита годно за човешка консумация.Ако е необходимо, те също така представят оценки за кланетата, които не са включени в тези сведения, така че статистиката да включи всички свине, заклани на тяхна територия.2. Статистиката, посочена в параграф 1, се изготвя за следната категория:А. свине, общо.3. Трупното тегло, посочено в параграф 1, и категорията, посочена в параграф 2, се определят в съответствие с процедурата, установена в член 17.Краен срок за предаванеЧлен 11Държавите-членки информират Комисията за резултатите от статистиката, посочена в член 10, параграф 1, в рамките на два месеца след референтния месец.РАЗДЕЛ IIIПРОГНОЗИ ЗА ПРОИЗВОДСТВОТОЧлен 121. Държавите-членки използват резултатите от изследването и другата налична информация за изготвяне на прогнози за предлагането на свине за всяко календарно тримесечие.Предлагането се изразява като брутната местна продукция, която включва всички заклани свине плюс баланса от вътрешнообщностната и външната търговия с живи свине.2. Прогнозите, посочени в параграф 1, се изготвят за следната категория:А. свине, общо.3. Определението за "предлагане", посочено в параграф 1, може да бъде изменено в съответствие с процедурата, установена в член 17.Краен срок за предаванеЧлен 13Държавите-членки представят прогнозите, посочени в член 12, параграф 1, на Комисията в следните срокове и за следните тримесечни периоди:а) преди 15 февруари за прогнозите до третото тримесечие на текущата година (включително);б) преди 15 юни за прогнозите до първото тримесечие на следващата година (включително);в) преди 15 октомври за прогнозите до второто тримесечие на следващата година (включително).РАЗДЕЛ IVОБЩИ РАЗПОРЕДБИЧлен 14Държавите-членки изпращат на Комисията данните, посочени в членове 5, 7, 9, 11 и 13 съобразно Регламент (Евратом, ЕИО) № 1588/90 на Съвета от 11 юни 1990 г. относно предаването на Статистическата служба на Европейските общности на поверителна статистическа информация [5].Член 15Комисията разглежда, като се консултира с държавите-членки:а) предоставените резултати;б) техническите проблеми, които възникват, по-специално при подготовка и провеждане на изследванията и прогнозите;в) надеждността на резултатите от изследванията и на оценките.Член 16Държавите-членки информират Комисията за всяка методологична или друга промяна, която би повлияла съществено на статистическите резултати. Това трябва да бъде направено не по-късно от три месеца, след като въпросната промяна влезе в сила. Комисията уведомява другите държави-членки за всяко такова съобщение в съответните работни групи.Член 171. Когато се следва процедурата, установена в настоящия член, председателят на Постоянния комитет за земеделска статистика (наричан по-долу "Комитетът") отнася въпроса до Комитета или по собствена инициатива, или по предложение на представител на държава-членка.2. Представителят на Комисията представя на Комитета проект за мерките, които трябва да бъдат взети. Комитетът взима становище по проекта в срок, който председателят може да определи съобразно неотложността на въпроса. Становището се взима с мнозинство от 54 гласа, като гласовете на представителите на държавите-членки се претеглят по начина, определен в член 148, параграф 2 от Договора. Председателят не гласува.3. а) Комисията приема предвидените мерки, ако те са в съответствие със становището на Комитета.б) Ако предвидените мерки не са в съответствие със становището на Комитета, или ако не е взето становище, Комисията незабавно представя на Съвета предложение относно мерките, които трябва да бъдат взети. Съветът взема решение с квалифицирано мнозинство.Ако, до изтичането на три месеца от датата на отнасянето им до Съвета, Съветът не е взел решение, предложените мерки се приемат от Комисията.Член 181. Директива 76/630/EИО се отменя от 1 януари 1994 г.2. Всяко позоваване на отменената директива се тълкува като позоваване на настоящата директива.Член 19Държавите-членки приемат законовите, подзаконовите и административните разпоредби, необходими, за да се съобразят с настоящата директива, преди 1 януари 1994 г.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.Член 20Адресати на настоящата директива са държавите-членки.Съставено в Люксембург на 1 юни 1993 година.За СъветаПрезидентJ. Andersen[1] ОВ C 18, 23.1.1993 г., стр. 12.[2] ОВ C 115, 26.4.1993 г.[3] ОВ L 223, 16.8.1976 г., стр. 4. Директива, последно изменена с Регламент (ЕИО) № 1057/91 (ОВ L 107, 27.4.1991 г., стр. 11).[4] ОВ L 179, 7.8.1972 г., стр. 1.[5] ОВ L 151, 15.6.1990, стр. 1.--------------------------------------------------


title: Директива на Комисията от 20 юни 1986 година за изменение на Директива 66/402/ЕИО на Съвета относно търговията със семена от зърнени култури

text:
Важна правна забележка

|

31986L0320

Официален вестник n° L 200 , 23/07/1986 стр. 0038 - 0038 специално финландско издание: глава 3 том 21 стр. 0158  специално шведско издание: глава 3 том 21 стр. 0158  специално чешко издание глава 3 том 07 стр. 59  - 59 специално испанско издание глава 3 том 07 стр. 59  - 59 специално унгарско издание глава 3 том 07 стр. 59  - 59 специално литвийско издание глава 3 том 07 стр. 59  - 59 LV.ES глава 3 том 07 стр. 59  - 59 MT.ES глава 3 том 07 стр. 59  - 59 PL.ES глава 3 том 07 стр. 59  - 59 SK.ES глава 3 том 07 стр. 59  - 59 специално словенско издание глава 3 том 07 стр. 59  - 59

		19860620Директива на Комисиятаот 20 юни 1986 годиназа изменение на Директива 66/402/ЕИО на Съвета относно търговията със семена от зърнени култури(86/320/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 66/402/ЕИО на Съвета от 14 юни 1996 г. относно търговията със семена от зърнени култури [1], последно изменена с Директива 86/155/ЕИО [2], и по-специално член 2, параграф 1а и член 21а от нея,като има предвид, че в светлината на развитието на научно-техническите познания по отношение на хибридите, получени в резултат от кръстосването на видовете, които попадат в обхвата на Директива 66/402/ЕИО, хибридите, които са резултат от кръстосването на Sorghum bicolor и Sorghum sudanense, следва, поради все по-нарастващата им важност в рамките на Общността, да бъдат включени в обхвата на горепосочената директива;като има предвид, че в светлината на развитието на научно-техническите познания, приложение I към горепосочената директива следва да се измени, за да може да бъде приведена в съответствие с условията, на които трябва да отговарят културите от вида Sorghum (сорго);като има предвид, че мерките, които са предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1С настоящото Директива 66/402/ЕИО се изменя, както следва:1. В член 2, параграф 1, буква А се добавя следното:"Това определение се отнася също и за следните хибриди, които са резултат от кръстосването на горепосочените видове.Sorghum bicolor (L.) Moench х Sorghum sudanense × (Piper) Stapf. | Хибридите, които са резултат от кръстосването на сорго и суданка. |Освен ако не е установено друго, семената на горепосочените хибриди са предмет на стандарти или други условия, които са приложими за семената на видовете, от които те произхождат".2. В приложение I, точка 3, буква В, буква б) думите "хибридни сортове" се вмъкват след думите "сертифицирани семена".3. В приложение I, точка 3, буква В се добавя следното:"в) културите от свободно опрашваните сортове или синтетични сортове на Sorghum spp. отговарят на следните стандарти: броят на растенията от културите, за които е явно, че не проявяват очевидни признаци за сорта, не трябва да бъде повече от:- едно на 30 m2 за производството на базови семена,- едно на 10 m2 за производството на сертифицирани семена".Член 2Държавите-членки приемат необходимите мерки, за да се съобразят с настоящата директива, преди 1 юли 1987 г. Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 20 юни 1986 година.За КомисиятаFrans AndriessenЗаместник-председател[1] ОВ 125, 11.7.1966 г., стр. 2308/66.[2] ОВ L 118, 7.5.1986 г., стр. 23.--------------------------------------------------


title: Директива 2004/8/ЕО на Европейския парламент и на Съвета от 11 февруари 2004 година относно насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИО

text:
Важна правна забележка

|

32004L0008

Официален вестник n° L 052 , 21/02/2004 стр. 0050 - 0060 специално чешко издание глава 12 том 03 стр. 3  - 15 специално испанско издание глава 12 том 03 стр. 3  - 15 специално унгарско издание глава 12 том 03 стр. 3  - 15 специално литвийско издание глава 12 том 03 стр. 3  - 15 LV.ES глава 12 том 03 стр. 3  - 15 MT.ES глава 12 том 03 стр. 3  - 15 PL.ES глава 12 том 03 стр. 3  - 15 SK.ES глава 12 том 03 стр. 3  - 15 специално словенско издание глава 12 том 03 стр. 3  - 15

		20040211Директива 2004/8/ЕО на Европейския парламент и на Съветаот 11 февруари 2004 годинаотносно насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИОЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175, параграф 1 от него,като взеха предвид предложението на Комисията [1],като взеха предвид становището на Европейския икономически и социален комитет [2],като взе предвид становището на Комитета на регионите [3],в съответствие с процедурата, предвидена в член 251 от Договора [4],като имат предвид, че:(1) Понастоящем в Общността не се използва изцяло потенциалът за използване на комбинираното производство на енергия като мярка за икономия на енергия. Насърчаването на високоефективно комбинирано производство на енергия, основаващо се на търсенето на полезна топлоенергия, е приоритет на Общността, предвид потенциалните ползи от комбинираното производство на енергия по отношение икономия на първична енергия, избягване загуби по мрежата и намаляване на емисии, по-специално на парникови газове. В допълнение, ефективното използване на енергията чрез комбинирано производство може също да допринесе положително за сигурността на енергоснабдяването и до конкурентно положение на Европейския съюз и неговите държави-членки. Поради това е необходимо да се вземат мерки, за да се осигури по-доброто използване на този потенциал в рамките на вътрешния енергиен пазар.(2) Директива 2003/54/ЕО на Европейския парламент и на Съвета от 26 юни 2003 г. [5] установява общи правила за производството, предаването, разпределението и снабдяването с електроенергия в рамките на вътрешния пазар на електроенергия. В този смисъл развитието на комбинираното производство на енергия допринася за увеличаване на конкуренцията, също и по отношение на нови участници на пазара.(3) Зелената книга, озаглавена "Към европейска стратегия за сигурността на енергоснабдяването", подчертава, че Европейският съюз е изключително зависим от своите външни източници за енергоснабдяване, които понастоящем покриват 50 % от нуждите и се предвижда да нараснат до 70 % към 2030 г., ако продължат сегашните тенденции. Зависимостта от вноса и нарастващите дялове на вноса увеличават риска от прекъсване или от затруднения в снабдяването. Въпреки това, сигурността на снабдяването не трябва да се разбира само като въпрос на намаляване на зависимостта от вноса и увеличаване на местното производство. Сигурността на снабдяването изисква широк набор от политически инициативи, целящи inter alia разнообразие на източниците и технологиите и усъвършенствани международни отношения. Зелената книга подчертава по-нататък, че сигурността на енергоснабдяването е от основно значение за бъдещото устойчиво развитие. Зелената книга стига до заключението, че предприемането на нови мерки за намаляване търсенето на енергия е от основно значение както за намаляване зависимостта от вноса, така и за ограничаване емисиите на парникови газове. В своята Резолюция от 15 ноември 2001 г. относно Зелената книга [6] Европейският парламент призова за инициативи за насърчаване на преминаването към ефективни централи за производство на енергия, включително за комбинирано производство на топлинна и електрическа енергия.(4) Съобщението на Комисията "Устойчива Европа за един по-добър свят — Стратегия на Европейския съюз за устойчиво развитие", представено на Европейския съвет в Гьотеборг на 15 и 16 юни 2001 г., определи промяната на климата като една от основните бариери пред устойчивото развитие и подчерта нуждата от увеличено използване на чиста енергия и ясно действие за намаляване на търсенето на енергия.(5) Увеличеното използване на комбинирано производство на енергия, насочено към спестяване на първична енергия, би могло да съставлява важна част от пакета от мерки, необходими за спазването на Протокола от Киото към Рамковата конвенция на Организацията на обединените нации по промяната на климата, както и на всеки следващ пакет, които да отговори на по-нататъшните ангажименти. Комисията в своето Съобщение относно изпълнението на първата фаза на Европейската програма по промяната на климата определи насърчаването на комбинирано производство на енергия като една от мерките, необходими за намаляване на емисиите на парникови газове от енергийния сектор и обяви своето намерение да представи предложение за директива относно насърчаването на комбинирано производство на енергия през 2002 г.(6) В своята Резолюция от 25 септември 2002 г. по Съобщението на Комисията относно изпълнението на първата фаза на Европейската програма за промяна на климата [7], Европейският парламент приветства идеята за внасяне на предложение за засилване на мерките на Общността за насърчаване използването на комбинирана топлинна и електроенергия (КТЕ) и призовава към спешно приемане на директива относно насърчаването на КТЕ.(7) Значението на комбинираното производство на енергия беше отбелязано също с Резолюция на Съвета от 18 декември 1997 г. [8] и с Резолюцията на Европейския парламент от 15 май 1998 г. [9] относно Стратегия на Общността за насърчаване на комбинираната топлинна и електрическа енергия.(8) В своите заключения от 30 май 2000 г. и от 5 декември 2000 г., Съветът одобри Плана за действие на Комисията по енергийната ефективност и определи насърчаването на комбинирано производство на енергия като една от приоритетните области в краткосрочен план. В своята Резолюция от 14 март 2001 г. относно Плана за действие по енергийната ефективност [10], Европейският парламент прикани Комисията да внесе предложения, определящи общи правила за насърчаването на комбинирано производство на енергия, когато това има смисъл за околната среда.(9) Директивата 96/91/ЕО на Съвета от 24 септември 1996 г. относно интегрираното предотвратяване и контрол на замърсяването на околната среда [11], Директива 2001/80/ЕО на Европейския парламент и Съвета от 23 октомври 2001 г. относно ограничаването на емисиите във въздуха на някои замърсители от големи заводи за изгаряне [12] и Директива 2000/76/ЕО на Европейския парламент и Съвета от 4 декември 2000 г. относно изгарянето на отпадъците [13], очертават необходимостта от оценка на възможността за комбинирано производство на енергия в нови инсталации.(10) Директива 2002/91/ЕО на Европейския парламент и Съвета от 16 декември 2002 г. относно енергийната ефективност на сградния фонд [14] изисква държавите-членки да осигурят за нови сгради с обща полезна площ над 1000 m2. преди да започне строителството, да се разгледа и вземе предвид техническата, екологичната и икономическата осъществимост на алтернативни системи, като комбинирано производство на топлинна и електроенергия.(11) В настоящата директива високоефективното комбинирано производство на енергия се дефинира от икономиите на енергия, получени от комбинираното производство вместо отделното производство на топлоенергия и електричество. Икономии на енергия от повече от 10 % покриват изискванията на термина "високоефективно комбинирано производство на енергия". С оглед постигането на максимални икономии на енергия, и за да се избегне загубата на икономии на енергия, трябва да се обърне най-сериозно внимание на работното състояние на агрегатите за комбинирано производство на енергия.(12) В контекста на оценяването на икономиите на първична енергия е важно да се отчете положението на държавите-членки, в които преобладаващата част от потреблението на електроенергия се покрива от внос.(13) С оглед обезпечаването на прозрачност е важно да се приеме хармонизирана основна дефиниция за комбинирано производство на енергия. Когато инсталациите са оборудвани да генерират отделно производство на електричество или топлоенергия, това производство не трябва да се специфицира като комбинирано производство на енергия за издаване на гаранция за произход и за статистически цели.(14) С оглед осигуряване насърчаването на комбинирано производство на енергия в контекста на настоящата директива да се базира на търсенето на полезна топлоенергия и на икономиите на първична енергия, е необходимо да бъдат определени критерии за определяне и оценка на енергийната ефективност на комбинираното производство на енергия, определено съгласно основната дефиниция.(15) Основната цел на настоящата директива следва да бъде установяването на хармонизиран метод за изчисляване на електричеството от комбинирано производство на енергия и на необходимите насоки за използването му, като се отчитат методологиите, които понастоящем са в процес на разработване от европейските организации за стандартизация. Този метод трябва да бъде приспособим, за да може да отчита техническия напредък. Прилагането на изчисленията от приложения II и III за агрегати за комбинирано микропроизводство на енергия биха могли, в съответствие с принципа на пропорционалност, да се основават на стойности, получени от процес на изпитване на образец, които да са сертифицирани от компетентен, независим орган.(16) Дефинициите за комбинирано производство на енергия и високоефективно комбинирано производство на енергия, използвани в настоящата директива, не засягат използването на различни дефиниции в националното законодателство за цели, различни от тези, предвидени в настоящата директива. Подходящо е да се заемат в допълнение съответните дефиниции, съдържащи се в Директива 2003/54/ЕО и Директива 2001/77/ЕО на Европейския парламент и Съвета от 27 септември 2001 г. относно насърчаването на електричеството, произведено от възобновяеми енергийни източници на вътрешния пазар [15].(17) Измерването на произведеното количество полезна топлоенергия в момента на производство в централата за комбинирано производство на енергия, подчертава необходимостта да се осигури предимствата от комбинирано произведената полезна топлоенергия да не бъдат загубени вследствие на големи загуби на топлоенергията по разпределителните мрежи.(18) Съотношението електроенергия/топлоенергия е техническа характеристика, която е необходимо да се дефинира, за да се изчисли размерът на електричеството от комбинирано производство на енергия.(19) За целите на настоящата директива дефиницията за "агрегати за комбинирано производство на енергия" може да включва също и оборудване, с което се произвежда само електроенергия или само топлинна енергия, като агрегати за допълнително изгаряне или последващо горене. Произведеното от такова оборудване не следва да се счита за комбинирано производство на енергия за издаване на гаранция за произход и за статистически цели.(20) Дефиницията за "комбинирано производство на енергия в малък мащаб" включва, inter alia, агрегати за комбинирано микропроизводство на енергия и агрегати за разпределено комбинирано производство на енергия, като агрегати за комбинирано производство на енергия, снабдяващи изолирани области или ограничено жилищно, търговско или индустриално търсене.(21) За да се увеличи прозрачността за избора на потребителя между електричество от комбинирано производство на енергия и електричество, произведено на базата на друга технология, е необходимо да се осигури, въз основа на хармонизирани референтни стойности на ефективността, произходът на високоефективното комбинирано производство на енергия да бъде гарантиран. Схемите за гарантиране на произхода сами по себе си не предполагат право за облагодетелстване от националните механизми за подпомагане.(22) Важно е всички форми на електричество, произведено чрез високоефективно комбинирано производство на енергия, да могат да бъдат обхванати от гаранции за произход. Важно е гаранциите за произход ясно да се разграничават от заменяеми сертификати.(23) С оглед осигуряване навлизането на комбинираното производство на енергия на пазара е подходящо, да се изиска от всички държави-членки да приемат и да публикуват доклад, анализиращ националния потенциал за високоефективно комбинирано производство на енергия и да включат в доклада отделен анализ за пречките пред комбинираното производство на енергия и на предприетите мерки за осигуряване на надеждността на системата за гарантиране.(24) Обществената подкрепа трябва да е в съответствие с разпоредбите на насоките на Общността относно държавната помощ за опазване на околната среда [16], включително относно ненатрупването на помощ. Тези насоки понастоящем дават възможност за някои видове обществена подкрепа, ако може да се покаже, че мерките за насърчаване са изгодни по отношение опазването на околната среда, тъй като ефективността от пренасочване на средства е особено висока, защото мерките ще позволят да се намали консумацията на енергия или, защото производствения процес ще бъде по-малко вреден за околната среда. Такaва подкрепа в някои случаи ще е необходима за по-пълното използване на възможностите за комбинирано производство на енергия, по-специално зa да се отчете необходимостта за приемане на външните разходи.(25) Схемите за обществена подкрепа за насърчаване на комбинираното производство на енергия трябва да се концентрират главно върху насърчаването на комбинирано производство на енергия, основаващо се на икономически оправдано търсене на топлина и охлаждане.(26) Държавите-членки прилагат на национално ниво различни механизми за насърчаване на комбинираното производство на енергия, включително инвестиционна помощ, освобождаване от или намаляване на данъци, зелени сертификати и схеми за пряка подкрепа на цените. Едно важно средство за постигане целите на настоящата директива е да се гарантира правилното функциониране на тези механизми докато започне да действа хармонизирана рамка на Общността, за да се поддържа доверието на инвеститорите. Комисията възнамерява да наблюдава положението и да докладва за придобития опит от прилагането на националните схеми за подпомагане.(27) За пренасянето и разпределението на електричество от комбинирано производство на енергия се прилагат разпоредбите на член 7, параграфи 1, 2 и 5 от Директива 2001/77/ЕО, както и съответните разпоредби на Директива 2003/54/ЕО. Докато производителят на комбинирано производство на енергия е клиент с необходимите качества съгласно националното законодателство по смисъла на член 21, параграф 1 от Директива 2003/54/ЕО, тарифите във връзка със закупуването на допълнително електричество, което понякога е необходимо на производителите на комбинирано производство на енергия, трябва да бъдат определени в съответствие с обективни, прозрачни и недискриминационни критерии. Особено за агрегати за комбинирано микропроизводство и за комбинирано производство на енергия в малък мащаб, достъпът до системата на мрежата за електричество, произведено чрез високоефективно комбинирано производство на енергия, може да бъде улеснено, при условие че се нотифицира Комисията.(28) Най-общо, агрегатите за комбинирано производство на енергия до 400kW, отговарящи на дефинициите по Директива 92/42/ЕО от 21 май 1992 г. относно изискванията за ефективност за нови парни котли с гореща вода, подгрявана с течни или газообразни горива [17], няма вероятност да покрият минималните изисквания за ефективност в нея и поради това следва да бъдат изключени от тази директива.(29) Трябва да се вземе предвид специфичната структура на сектора на комбинирано производство на енергия, който включва много малки и средни производители, особено когато се разглеждат административните процедури за получаване на разрешение за изграждане на производствена мощност за комбинирано производство на енергия.(30) За целите на настоящата директива да се създаде рамка за насърчаване на комбинираното производство на енергия е важно да се подчертае потребността от стабилна икономическа и административна среда за инвестирането в нови инсталации за комбинирано производство на енергия. Държавите-членки следва да бъдат насърчавани да откликват на тази потребност като предвиждат схеми за насърчаване с период на продължителност от поне четири години и като избягват чести смени в административните процедури и т.н. Държавите-членки следва също да бъдат насърчавани да гарантират, че схемите за обществена подкрепа спазват принципа за постепенно извеждане от употреба.(31) Общата ефективност и устойчивост на комбинираното производство на енергия зависи от много фактори, като използваната технология, видовете гориво, кривите на товара, размера на агрегата, а също от качествата на топлоенергията. От практически съображения и въз основа на факта, че произведената топлоенергия за различни цели изисква различни температурни нива на топлоенергията, както и че тези и други разлики влияят върху ефективността на комбинираното производство на енергия, комбинираното производство на енергия може да бъде разделено на класове, като: "промишлено комбинирано производство на енергия", "отоплително комбинирано производство на енергия" и "земеделско комбинирано производство на енергия".(32) В съответствие с принципите на субсидиарност и пропорционалност, предвидени в член 5 от Договора, основните принципи, осигуряващи рамката за насърчаване на комбинираното производство на енергия на вътрешния пазар, следва да се създават на ниво Общност, но подробното прилагане следва да се остави на държавите-членки, така че всяка държава-членка да избере режима, който отговаря най-добре на нейното конкретно положение. Настоящата директива се ограничава до необходимия минимум за постигането на тези цели и не излиза извън рамките на необходимото за това.(33) Необходимите мерки за прилагането на настоящата директива следва да се приемат в съответствие с Решение 1999/468/ЕО на Съвета от 28 юни 1999 г. относно определянето на процедурите за упражняването на изпълнителни правомощия, дадени на Комисията [18],ПРИЕХА НАСТОЯЩАТА ДИРЕКТИВА:Член 1ЦелЦелта на настоящата директива е да увеличи енергийната ефективност и да подобри сигурността на снабдяването посредством създаването на рамка за насърчаване и развитие на високоефективно комбинирано производство на топлинна и електроенергия, основаващо се на търсенето на полезна топлоенергия и икономии на първична енергия на вътрешния енергиен пазар, като се вземат предвид конкретните национални обстоятелства, особено по отношение климатичните и икономическите условия.Член 2ОбхватНастоящата директива се прилага по отношение на комбинираното производство на енергия, както е дефинирано в член 3 и технологиите за комбинирано производство на енергия, изброени в приложение I.Член 3ДефиницииПо смисъла на настоящата директива се прилагат следните дефиниции:а) "комбинирано производство на енергия" означава комбинираното производство в един процес на термична енергия и електрическа и/или механична енергия;б) "полезна топлоенергия" означава топлоенергия, произведена в процес на комбинирано производство на енергия, за да задоволи икономически оправдано търсене на топлина или охлаждане;в) "икономически оправдано търсене" означава търсенето, което не превишава нуждите от топлина или охлаждане, и което иначе би се задоволило при пазарни условия чрез процес на производство на енергия, различен от комбинирано производство на енергия;г) "електричество от комбинирано производство на енергия" означава електричество, произведено в процес, свързан с производството на полезна топлоенергия и изчислено в съответствие с методологията, изложена в приложение II;д) "резервно електричество" означава електричеството, доставяно посредством електрическата мрежа, когато процесът на комбинирано производство на енергия е прекъснат, включително периоди за поддръжка или при повреда;е) "допълващо електричество" означава електричеството, доставяно посредством електрическата мрежа, когато търсенето на електричество превишава произведеното количество електричество от процеса на комбинирано производство на енергия;ж) "обща ефективност" означава годишният сбор на произведеното електричество и механична енергия и произведеното количество полезна топлоенергия, разделен на използваното количество гориво за произведената топлоенергия, в процес на комбинирано производство на енергия, както и брутното производство на електричество и механична енергия;з) "ефективност" означава ефективност, изчислена на базата на "нетни калорични стойности" на горивата (наричани също "по-ниски калорични стойности");и) "високоефективно комбинирано производство на енергия" означава комбинирано производство на енергия, отговарящо на критериите на приложение III;й) "референтна стойност на ефективност за самостоятелно производство" означава ефективност на алтернативните самостоятелни производства на топлинна енергия и електричество, които процесът на комбинирано производство на енергия има за цел да замести;к) "съотношение електроенергия/топлоенергия" означава съотношението между електричеството от комбинирано производство на енергия и полезната топлоенергия, когато се работи при режим на пълно комбинирано производство на енергия, като се използват експлоатационните данни на конкретния агрегат;л) "агрегат за комбинирано производство на енергия" означава агрегат, който може да работи в режим на комбинирано производство на енергия;м) "агрегат за комбинирано микропроизводство на енергия" означава агрегат за комбинирано производство на енергия с максимална мощност под 50 kWе;н) "комбинирано производство на енергия в малък мащаб" означава агрегати за комбинирано производство на енергия с инсталирана мощност под 1 MWe;о) "продукция от комбинирано производство на енергия" означава сборът от електричество и механична енергия и полезна топлоенергия от комбинирано производство на енергия.В допълнение се прилагат съответните дефиниции от Директива 2003/54/ЕО и от Директива 2001/77/ЕО.Член 4Критерии за ефективност на комбинирано производство на енергия1. С цел определяне ефективността на комбинирано производство на енергия в съответствие с приложение III, Комисията, в съответствие с цитираните в член 14, параграф 2 процедури, не по-късно от 21 февруари 2006 г., определя хармонизирани референтни стойности на ефективност за отделно производство на електричество и топлоенергия. Тези хармонизирани референтни стойности за ефективност представляват матрица от стойности, диференцирани според съответни фактори, включващи година на производство и видове гориво, и трябва да се основават на добре документиран анализ, отчитащ, inter alia, данните от експлоатационната употреба при реалистични условия, трансграничния обмен на електричество, комбинацията от горива и климатичните условия, както и прилаганите технологии за комбинирано производство на енергия в съответствие с принципите на приложение III.2. В съответствие с процедурата, предвидена в член 14, параграф 2 Комисията преразглежда хармонизираните референтни стойности на ефективност за отделно производство на електричество и топлоенергия, посочени в параграф 1, за пръв път на 21 февруари 2011 г., и след това на всеки четири години, за да отчете технологичното развитие и промени в разпределението на енергийните източници.3. Държавите-членки, изпълняващи настоящата директива преди определянето от Комисията на хармонизираните референтни стойности на ефективност за отделно производство на електричество и топлоенергия, посочени в параграф 1, приемат свои национални референтни стойности на ефективност за отделно производство на електричество и топлоенергия, които да се използват за изчисляването на икономиите на първична енергия от комбинирано производство на енергия в съответствие с методологията, предвидена в приложение III.Член 5Гаранция за произход за електричество от високоефективно комбинирано производство на енергия1. На базата на хармонизираните референтни стойности за ефективност на отделно производство на електричество и топлоенергия, цитирани в член 4, параграф 1, държавите-членки, не по-късно от шест месеца след приемането на тези стойности, осигуряват произходът на електричеството, произведено чрез високоефективно комбинирано производство на енергия да може да се гарантира в съответствие с обективни, прозрачни и недискриминационни критерии, определени от всяка държава-членка. Те осигуряват тази гаранция за произход на електричеството да позволява на производителите да демонстрират, че електричеството, което продават е произведено от високоефективно комбинирано производство на енергия и същата дa се издава за тази цел в отговор на искане от производителя.2. Държавите-членки могат да определят един или повече компетентни органи, независими от дейностите по производство и разпределение, които да надзирават издаването на гаранциите за произход, посочени в параграф 1.3. Държавите-членки или компетентните органи определят подходящите механизми за осигуряване гаранциите за произход да бъдат както точни, така и надеждни, и в доклада, цитиран в член 10, параграф 1 определят предприетите мерки за осигуряване надеждността на системата на гаранции.4. Схемите за гарантиране на произхода сами по себе си не предполагат право за облагодетелствуване от националният механизъм за насърчаване.5. Гаранцията за произход:- определя по-ниската топлинна стойност на горивния източник, от който е произведено електричеството, определя употребата на топлоенергията, произведена заедно с електричеството и накрая определя датата и мястото на производство,- определя количеството на електричество от високоефективно комбинирано производство на енергия в съответствие с приложение II, обхванато от гаранцията,- определя икономиите на първична енергия, изчислени в съответствие с приложение III на базата на хармонизираните референтни стойности на ефективност, определени от Комисията, както е упоменато в член 4, параграф 1.Държавите-членки могат да включат допълнителна информация в гаранциите за произход.6. Такива гаранции за произход, издадени в съответствие с параграф 1, следва взаимно да се признават от държавите-членки, изключително като доказателство за елементите, посочени в параграф 5. Всякакви откази за признаване на гаранция за произход като такова доказателство, по-специално поради причини, свързани с предотвратяването на измами, трябва да се основава на обективни, прозрачни и недискриминационни критерии.В случай на отказ от признаване на гаранция за произход, Комисията може да застави отказалата страна да я признае, по-специално по отношение на обективни, прозрачни и недискриминационни критерии, на които се основава такова признаване.Член 6Национални потенциали за високоефективно комбинирано производство на енергия1. Държавите-членки изготвят анализ на националния потенциал за прилагането на високоефективно комбинирано производство на енергия, включително високоефективно комбинирано микропроизводство на енергия.2. Анализът:- се основава на добре документирани научни данни и отговаря на критериите, изброени в приложение IV,- идентифицира целия потенциал за търсене на полезно отопление и охлаждане, подходящо за прилагане на високоефективно комбинирано производство на енергия, както и наличността на горива и други енергийни ресурси, които да се използват при комбинираното производство на енергия,- включва отделен анализ на препятствията, които могат да спрат реализирането на националния потенциал за високоефективно комбинирано производство на енергия. В частност, този анализ разглежда препятствията във връзка с цените и разходите за и с достъпа до горивата, препятствията във връзка с проблеми на системата на преносната мрежа, препятствията във връзка с административни процедури, както и препятствията, свързани с липсата на интернационализиране на външните разходи в цените на енергията.3. Държавите-членки, за първи път не по-късно от 21 февруари 2007 г., а след това на всеки четири години, след искане от Комисията поне шест месеца преди крайната дата, оценяват напредъка в посока на повишаване дела на високоефективното комбинирано производство на енергия.Член 7Схеми на насърчаване1. Държавите-членки осигуряват насърчаването на комбинираното производство на енергия — съществуващи и бъдещи агрегати — да се основава на търсенето на полезна топлоенергия и на икономиите на първична енергия в светлината на съществуващите възможности за намаляване на търсенето на енергия посредством други икономически приемливи или екологично изгодни мерки, като други мерки за енергийна ефективност.2. Без да се засягат членове 87 и 88 от Договора, Комисията оценява прилагането на механизмите за насърчаване, използвани от държавите-членки, според които производителят на комбинирано производство на енергия, на базата на подзаконови разпоредби на публичните власти, получава пряка или косвена подкрепа, което би могло да има ефекта на ограничаване на търговията.Комисията преценява дали тези механизми допринасят за постигането на целите, предвидени в членове 6 и 174, параграф 1 от Договора3. В доклада, посочен в член 11, Комисията представя добре документиран анализ на придобития опит по прилагането и едновременното съществяване на различните механизми на насърчаване, посочени в параграф 2 от настоящия член. Докладът оценява успеха, включително икономическата ефективност на системата за подпомагане при стимулиране използването на високоефективно комбинирано производство на енергия в съответствие с националните потенциали, цитирани в член 6. Докладът разглежда още до каква степен схемите за подпомагане са допринесли за създаването на стабилни условия за инвестиции в комбинираното производство на енергия.Член 8Въпроси във връзка със системата на електропреносната мрежа и тарифите1. За целите на осигуряването на предаването и разпределението на електричеството, произведено в следствие на високоефективно комбинирано производство на енергия, се прилагат разпоредбите на член 7, параграфи 1, 2 и 5 от Директива 2001/77/ЕО, както и съответните разпоредби на Директива 2003/54/ЕО.2. Докато производителят на комбинирано производство на енергия е клиент с необходимите качества съгласно националното законодателство по смисъла на член 21, параграф 1 от Директива 2003/54/ЕО, държавите-членки следва да предприемат необходимите мерки, за да осигурят тарифите за закупуването на резервно или допълващо електричество, да бъдат определени на базата на публикувани тарифи и условия.3. При условие, че нотифицират Комисията, държавите-членки могат да улесняват достъпа до системата на преносната мрежа за електричество, произведено чрез високоефективно комбинирано производство на енергия от малки агрегати за комбинирано производство на енергия и от агрегати за комбинирано микропроизводство на енергия.Член 9Административни процедури1. Държавите-членки или компетентните органи, определени от държавите-членки оценяват съществуващата законодателна и регулаторна рамка по отношение на процедурите за разрешаване или другите процедури, изложени в член 6 от Директива 2003/54/ЕО, които са приложими за агрегатите за високоефективното комбинирано производство на енергия.Тази оценка се извършва с оглед на:а) насърчаването проектът на агрегата за комбинирано производство на енергия да съответства на икономически оправданото търсене на произведена полезна топлоенергия и да избягва производството на повече топлина от полезната топлоенергия;б) редуцирането на регулаторните и нерегулаторните пречки пред увеличаването на комбинираното производство на енергия;в) опростяването и ускоряването на процедурите на съответното административно ниво; иг) осигуряване правилата да са обективни, прозрачни и недискриминационни, както и пълното отчитане на особеностите на различните технологии за комбинирано производство на енергия.2. Когато това е подходящо в контекста на националното законодателство, държавите-членки предоставят указание за постигнатия етап конкретно в:а) координацията между различните административни органи по отношение на крайните срокове, приемането и обработването на молбите за разрешение;б) изготвянето на възможни насоки за посочените в параграф 1 дейности и осъществимостта на процедура за планиране по бърза пътека за производителите на комбинирано производство на енергия; ив) определянето на властите, които да действат като арбитър в споровете между службите, които са упълномощени да издават разрешителни и кандидатстващите за разрешителни.Член 10Докладване от страна на държавите-членки1. Не по-късно от 21 февруари 2006 г. държавите-членки публикуват доклад с резултатите от анализите и оценките, осъществени в съответствие с член 5, параграф 3, член 6, параграф 1, член 9, параграфи 1 и 2.2. Не по-късно от 21 февруари 2006 г. и след това на всеки четири години, след поискване от Комисията поне шест месеца преди крайната дата, държавите-членки публикуват доклад с резултата от оценката, посочена в член 6, параграф 3.3. За първи път преди края на 2004 г., за данните за 2003 г. и след това ежегодно, държавите-членки внасят в Комисията статистически данни за националното производство на електричество и топлоенергия от комбинирано производство на енергия, в съответствие с методологията, показана в приложение II.Те внасят също годишни статистически данни за капацитетите и използваните горива за комбинирано производство на енергия. Държавите-членки могат също да внасят статистически данни за икономиите на първична енергия, постигнати чрез прилагането на комбинирано производство на енергия, в съответствие с методологията, показана в приложение III.Член 11Докладване от страна на Комисията1. На базата на внесените доклади в съответствие с член 10, Комисията разглежда прилагането на настоящата директива, и не по-късно от 21 февруари 2008 г. и след това на всеки четири години, внася в Европейския парламент доклад за напредъка по прилагането на настоящата директива.Докладът в частност:а) разглежда напредъка по реализирането на националните възможности за високоефективно комбинирано производство на енергия, посочени в член 6;б) оценява степента на въвеждане, на базата на обективни, прозрачни и недискриминационни критерии с отчитане предимствата на комбинирано производство на енергия, на правила и процедури, определящи рамковите условия за комбинирано производство на енергия на вътрешния енергиен пазар;в) оценява придобития опит от прилагането и едновременното съществуване на различни механизми за насърчаване на комбинираното производство на енергия;г) преразглежда референтните стойности за ефективност при отделното производство на базата на актуалните технологии.Ако е уместно, Комисията внася заедно с доклада и допълнителни предложения на Европейския парламент и на Съвета.2. При оценяването на напредъка, цитиран в параграф 1, буква а), Комисията отчита до каква степен националните възможности за високоефективно комбинирано производство на енергия, посочени в член 6, са били или се предвижда да бъдат реализирани, отчитайки за всяка държава-членка мерките, условията, включително климатичните условия, и въздействията на вътрешния енергиен пазар и последиците от други инициативи на Общността като Директива 2003/87/ЕО на Европейския парламент и Съвета от 13 октомври 2003 г. относно определянето на схема за търгуване с отпуснати суми за емисия на парникови газове в рамките на Общността, и за изменение на Директива 96/61/ЕО на Съвета [19].Ако е уместно, Комисията внася допълнителни предложения на Европейския парламент и на Съвета, целящи по-специално създаването на план за действие за развитието на високоефективно комбинирано производство на енергия в Общността.3. При оценяването на обхвата на по-нататъшното хармонизиране на методите за изчисляване, както се посочва в член 4, параграф 1, Комисията отчита въздействието от едновременното съществуване на изчисляванията, посочени в член 12, приложения II и III върху вътрешния енергиен пазар, като взема предвид също натрупания опит от националните механизми за насърчаване.Ако е уместно, Комисията внася допълнителни предложения на Европейския парламент и на Съвета, целящи по-нататъшното хармонизиране на методите за изчисление.Член 12Алтернативни методи на изчисление1. До края на 2010 г. и съгласно предварително одобрение от Комисията, държавите-членки могат да ползват други методи, различни от предвидените в приложение II, буква б), за изваждането от докладваните цифри на евентуално електричество, непроизведено в процес на комбинирано производство на енергия. Все пак, за целите, посочени в член 5, параграф 1 и в член 10, параграф 3, количеството на електричеството от комбинирано производство на енергия се определя в съответствие с приложение II.2. Държавите-членки могат да изчисляват икономиите на първична енергия от производството на топлоенергия и електричество и механична енергия съгласно приложение III, буква в), без да използват приложение II, за да изключват непроизведената чрез комбинирано производство на енергия част от топлоенергията и електричеството от същия процес. Такова производство може да се разглежда като високоефективно комбинирано производство на енергия, при условие че то удовлетворява критериите за ефективност в приложение III, буква a) и, за агрегати за комбинирано производство на енергия с електрически капацитет над 25 MW, общата ефективност е над 70 %. Въпреки това, спецификацията на количеството енергия от комбинирано производство на енергия, произведено при такова производство, се определя в съответствие с приложение II за издаването на гаранция за произход и за статистически цели.3. До края на 2010 г. държавите-членки могат, използвайки алтернативни методологии, да определят едно комбинирано производство на енергия като високоефективно без да удостоверяват, че продукцията от комбинираното производство на енергия отговаря на критериите в приложение III, буква a), ако на национално ниво е доказано, че продукцията от комбинираното производство на енергия, определено по такава алтернативна методология за изчисляване като цяло отговаря на критериите в приложение III, буква a). Ако за такава продукция се издава гаранция за произход, посочената в гаранцията ефективност на продукцията на комбинирано производство на енергия не превишава праговите стойности на критериите в приложение III, буква a), освен ако изчисленията съгласно приложение III не покажат друго. Въпреки това, спецификацията на количеството енергия от комбинирано производство на енергия, произведено при такова производство, се определя в съответствие с приложение II за издаването на гаранция за произход и за статистически цели.Член 13Преразглеждане1. Праговите стойности, използвани за изчисляването на електричеството от комбинирано производство на енергия, цитирано в приложение II, буква a) се привеждат в съответствие с техническия напредък в съответствие с процедурата, цитирана в член 14, параграф 2.2. Праговите стойности, използвани за изчисляването на ефективността на комбинираното производство на енергия и икономиите на първична енергия, цитирано в приложение III, буква a) се адаптират към техническия напредък в съответствие с процедурата, посочена в член 14, параграф 2.3. Насоките за определянето на съотношението електроенергия/топлоенергия, цитирано в приложение II, буква г) се адаптират към техническия напредък в съответствие с процедурата, цитирана в член 14, параграф 2.Член 14Процедури на Комитета1. Комисията се подпомага от Комитет.2. Когато се правят позовавания на настоящият параграф, се прилагат членове 5 и 7 от Решение 1999/468/ЕО във връзка с член 8 от него.Предвиденият период в член 5, параграф 6 от Решение 1999/468/ЕО се фиксира на три месеца.3. Комитетът приема свой процедурен правилник.Член 15ТранспониранеДържавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 21 февруари 2006 г. Те незабавно информират Комисията за това.Когато държавите-членки приемат такива мерки, те съдържат позоваване на настоящата директива или то се извършва при официалното им публикуване. Условията и редът на публикуване се определят от държавите-членки.Член 16Изменение на Директива 92/42/ЕИОКъм член 3, параграф 1 от Директива 92/42/ЕИО се добавя следното тире:- "— агрегати за комбинирано производство на енергия, определени в Директива 2004/8/ЕО на Европейския парламент и на Съвета от 11 февруари 2004 г. относно насърчаването на комбинираното производство на енергия, основаващо се на търсенето на полезна топлоенергия на вътрешния енергиен пазар [].Член 17Влизане в силаНастоящата директива влиза в сила от датата на публикуването ѝ в Официален вестник на Европейските общности.Член 18АдресатиАдресати на настоящата директива са държавите-членки.Съставено в Страсбург на 11 февруари 2004 година.За Европейския парламентПредседателP. CoxЗа СъветаПредседателM. McDowell[1] ОВ С 291 Е, 26.11.2002 г., стр. 182.[2] ОВ С 95, 23.4.2003 г., стр. 12.[3] ОВ С 244, 10.10.2003 г., стр. 1.[4] Становище на Европейския парламент от 13 май 2003 г. (все още непубликувано в Официален вестник), Обща позиция на Съвета от 8 септември 2003 г. (все още непубликувана в Официален вестник) и Позиция на Европейския парламент от 18 декември 2003 г. (все още непубликувана в Официален вестник).[5] ОВ L 176, 15.7.2003 г., стр. 37.[6] ОВ С 140 Е, 13.6.2002 г., стр. 543.[7] ОВ С 273 Е, 14.11.2003 г., стр. 172.[8] ОВ С 4, 8.1.1998 г., стр. 1.[9] ОВ С 167, 1.6.1998 г., стр. 308.[10] ОВ С 343, 5.12.2001 г., стр. 190.[11] ОВ С 257, 10.10.1996 г., стр. 26.[12] ОВ L 309, 27.11.2001 г., стр. 1.[13] ОВ L 332, 28.12.2000 г., стр. 91.[14] ОВ L 1, 4.1.2003 г., стр. 65.[15] ОВ L 283, 27.10.2001 г., стр. 33.[16] ОВ С 37, 3.2.2001 г., стр. 3.[17] ОВ L 167, 22.6.1992 г., стр. 17. Директива, последно изменена с Директива 93/68/ЕИО (ОВ L 220, 30.8.1993 г., стр. 1).[18] ОВ L 184, 17.7.1999 г., стр. 23.[19] ОВ L 275, 25.10.2003 г., стр. 32.[] ОВ L 52, 21.2.2004 г., стр. 50."--------------------------------------------------20040211ПРИЛОЖЕНИЕ IТехнологии за комбинирано производство на енергия, обхванати от настоящата директиваа) Газова турбина с комбиниран цикъл с възстановяване на топлоенергията;б) Парна турбина с противоналягане;в) Парна турбина с кондензна екстракция;г) Газова турбина с възстановяване на топлоенергията;д) Двигател с вътрешно горене;е) Микротурбини;ж) Стирлингови двигатели;з) Горивни клетки;и) Парни машини;й) Органични цикли на Ренкин;к) Всякакви други видове технологии или комбинации от тях, попадащи в дефиницията, предвидена в член 3, буква а).--------------------------------------------------20040211ПРИЛОЖЕНИЕ IIИзчисляване на електричеството от комбинирано производство на енергияСтойностите, използвани за изчисляване на електричеството от комбинирано производство на енергия се определят на базата на очакваната или действителната работа на агрегата при нормални експлоатационни условия. За агрегати за комбинирано микропроизводство на енергия изчисляването може да се основава на сертифицирани стойности.а) Произведеното електричество от комбинирано производство на енергия се счита равно на общото годишно произведено електричество от агрегата, измерено на изхода на главните генератори;i) при агрегати за комбинирано производство на енергия от типа б), г), д), е), ж), и з), цитирани в приложение I, с годишна обща ефективност, определена от държавите-членки на ниво от поне 75 %, иii) при агрегати за комбинирано производство на енергия от типа а) и в), посочени в приложение I, с годишна обща ефективност, определена от държавите-членки на ниво от поне 80 %.б) При агрегати за комбинирано производство на енергия с годишна обща ефективност под стойността, посочена в параграф a), i) (агрегати за комбинирано производство на енергия от типа б), г), д), е), ж), и з), цитирани в приложение I) или с годишна обща ефективност под стойността, посочена в параграф a), ii) (агрегати за комбинирано производство на енергия от типа a) и в), цитирани в приложение I) комбинираното производство на енергия се изчислява съгласно следната формула:ECHP = HCHP Cкъдето:ECHP  е количеството на електричеството от комбинирано производство на енергияС  е съотношението електроенергия/топлоенергияHCHP  е количеството на полезната топлоенергия от комбинирано производство на енергия (изчислена за целта като общата произведена топлоенергия минус всяка топлоенергия, произведена в отделни котли или чрез екстракцията на съществуваща пара от парогенератора преди турбината).Изчисляването на електричеството от комбинирано производство на енергия трябва да се основава на действителното съотношение електроенергия/топлоенергия. Ако действителното съотношение електроенергия/топлоенергия за даден агрегат за комбинирано производство на енергия не е известно, могат да се използват следните приети стойности, особено за статистически цели, за агрегати за комбинирано производство на енергия от типа а),б), в), г) и д), цитирани в приложение I, при условие че изчисляваното електричество от комбинирано производство на енергия е по-малко или равно на общото произведено количество от агрегата:Вид на агрегата | Прието съотношение електричество/топлоенергия, С |Газова турбина с комбиниран цикъл с възстановяване на топлоенергията | 0,95 |Парна турбина с противоналягане | 0,45 |Парна турбина с кондензна екстракция | 0,45 |Газова турбина с възстановяване на топлоенергията | 0,55 |Двигател с вътрешно горене | 0,75 |Ако държавите-членки въведат приети стойности за съотношения електроенергия/топлоенергия за агрегати от вида е), ж), з), и), ѝ) и к), цитирани в приложение I, тези приети стойности се публикуват и Комисията се уведомява за тях.в) Ако част от енергийното съдържание на вложеното гориво в комбинирано производство на енергия е възстановена в химикали и рециклирана, тази част може да бъде извадена от вложеното количество гориво преди изчисляване на общата използвана ефективност в параграфи a) и б).г) Държавите-членки могат да определят съотношението електроенергия/топлоенергия като съотношението между електричеството и полезната топлоенергия при работа в режим комбинирано производство на енергия при по-ниска мощност, като се използват експлоатационни данни за конкретния агрегат.д) В съответствие с процедурата, посочена в член 14, параграф 2, Комисията установява подробни насоки за прилагането и използването на приложение II, включително определянето на съотношението електроенергия/топлоенергия.е) Държавите-членки могат да използват други отчетни периоди освен едногодишния за целите на изчисленията съгласно параграфи a) и б).--------------------------------------------------20040211ПРИЛОЖЕНИЕ IIIМетодология за определяне на ефективността на процеса на комбинирано производство на енергияСтойностите, които се използват за изчисляване на ефективността на комбинирано производство на енергия и на икономиите на първична енергия, се определят на базата на очакваната или действителната работа на агрегата при нормални експлоатационни условия.а) Високоефективно комбинирано производство на енергияЗа целите на настоящата директива високоефективното комбинирано производство на енергия отговаря на следните критерии:- комбинираното производство от агрегати за комбинирано производство на енергия осигурява икономии на първична енергия, изчислени съгласно буква б), от поне 10 % в сравнение с референтните количества за отделно производство на топлоенергия и електричество,- производството от малки и микроагрегати за комбинирано производство на енергия може да се определи като високоефективно комбинирано производство на енергия.б) Изчисляване на икономиите на първична енергияРазмерът на икономиите на първична енергия, осигурени от комбинирано производство, определено в съответствие с приложение II, се изчислява по следната формула:+++++ TIFF +++++1PES =1-x100 %CHP ΗηCHP Εη+Ref ΗηRef Εηкъдето:PES  са икономиите на първична енергияCHP Ηη  е топлинна ефективност на комбинираното производство, определена като годишното количество произведена полезна топлоенергия, разделено на количеството използвано гориво за производството на сбора от произведената топлоенергия и електричество от комбинирано производство на енергия.Ref Ηη  е референтна стойност на ефективността за отделно производство на топлоенергияCHP Εη  е електрическата ефективност на комбинираното производство на енергия, определена като годишното количество произведено електричество, разделено на количеството използвано гориво за производството на сбора от произведената топлоенергия и електричество от комбинирано производство на енергия. Когато агрегат за комбинирано производство на енергия произвежда механична енергия, годишното електричество от комбинирано производство на енергия може да бъде увеличено с допълнителен елемент, представляващ количеството електричество, което е еквивалентно на това на механичната енергия. Допълнителният елемент не създава право за издаване на гаранции за произход в съответствие с член 5.Ref Εη  е референтната стойност на ефективността за отделно производство на електричествов) Изчисления на икономиите на енергия с използването на алтернативно изчисление съгласно член 12, параграф 2Ако икономиите на първична енергия за даден процес се изчисляват съгласно член 12, параграф 2, икономиите на първична енергия се изчисляват като се използва формулата по параграф б) от настоящето приложение, като се замести:"CHP Ηη" с "Ηη", и"CHP Εη" с "Εη"където:Ηη  означава топлинната ефективност на процеса, определена като годишното количество произведена полезна топлоенергия, разделено на количеството използвано гориво за производството на сбора от произведената топлоенергия и електричество от комбинирано производство на енергияΕη  означава електрическата ефективност на процеса, определена като годишното количество произведено електричество, разделено на количеството използвано гориво за производството на сбора от произведената топлоенергия и електричество от комбинирано производство на енергия. Когато агрегат за комбинирано производство на енергия произвежда механична енергия, годишното електричество от комбинирано производство на енергия може да бъде увеличено с допълнителен елемент, представляващ количеството електричество, което е еквивалентно на това на механичната енергия. Допълнителният елемент не създава право за издаване на гаранции за произход в съответствие с член 5.г) Държавите-членки могат да използват други периоди за отчитане освен едногодишния за целите на изчисленията съгласно параграфи б) и в) от настоящето приложение.д) За агрегати за комбинирано микропроизводство на енергия изчисляването на икономиите на първична енергия може да се основават на сертифицирани данни.е) Референтни стойности на ефективност за отделно производство на топлоенергия и електричествоПринципите за определяне на референтните стойности на ефективност за отделно производство на топлоенергия и електричество, цитирани в член 4, параграф 1 и на формулата, посочена в параграф б) от настоящето приложение, установяват експлоатационната ефективност на отделното производство на топлоенергия и електричество, които комбинираното производство на енергия трябва да замести.Референтни стойности на ефективност се изчисляват в съответствие със следните принципи:1. За агрегати за комбинирано производство на енергия, определени в член 3, сравнението с отделно производство на електричество се основава на принципа, че се сравняват еднакви категории гориво.2. Всеки агрегат за комбинирано производство на енергия се сравнява с най-добрата налична и икономически оправдана технология за отделно производство на топлоенергия и електричество, която се намира на пазара в годината на производство на агрегата за комбинирано производство на енергия.3. Референтните стойности за ефективност на агрегати за комбинирано производство на енергия, по-стари от 10 години, се фиксират равни на референтните стойности за агрегати на 10 години.4. Референтните стойности на ефективност за отделно производство на топлоенергия и електричество отразяват климатичните различия между държавите-членки.--------------------------------------------------20040211ПРИЛОЖЕНИE IVКритерии за анализ на националните възможности за високоефективно комбинирано производство на енергияа) Анализът на националните възможности, цитирани в член 6 разглежда:- видовете горива, които е вероятно да се използват, за да се реализират възможностите за комбинирано производство на енергия, включително конкретни съображения относно възможността за използване на възобновяеми енергийни източници на националните пазари на топлоенергия посредством комбинирано производство на енергия,- видовете технологии за комбинирано производство на енергия, изброени в приложение I, които е вероятно да се използват, за да се реализират възможностите за комбинирано националнo производство на енергия,- вида на отделно производство на топлоенергия и електричество, или когато е приложимо, на механична енергия, което високоефективното комбинирано производство на енергия е вероятно да замени,- разделяне на възможностите на модернизация на съществуващи мощности и на изграждане на нови мощности.б) Анализът включва подходящи механизми за оценяване на икономическата ефективност — по отношение на икономии на първична енергия — на увеличаването на дела на високоефективното комбинирано производство на енергия в комплекса на националното енергийно производство. Анализът на икономическата ефективност отчита също и поетите национални ангажименти в контекста на ангажиментите по отношение промяната на климата, поети от Общността във връзка с Протокола от Киото към Рамковата конвенция на Организацията но обединените нации по промяната на климата.в) Анализът на националните възможности за комбинирано производство на енергия конкретизира възможностите по отношение на времевите рамки 2010, 2015 и 2020 г. и включва, където е приложимо, съответни прогнози за разходите за всяка от времевите рамки.--------------------------------------------------


title: Директива на Съвета от 22 март 1982 година относно пределно допустимите стойности и целевите показатели за качество за заустванията на живак от отрасъла на хлор-алкална електролиза

text:
Важна правна забележка

|

31982L0176

Официален вестник n° L 081 , 27/03/1982 стр. 0029 - 0034 специално испанско издание: глава 15 том 3 стр. 0142  специално португалско издание глава 15 том 3 стр. 0142  специално финландско издание: глава 15 том 3 стр. 0211  специално шведско издание: глава 15 том 3 стр. 0211  специално чешко издание глава 15 том 01 стр. 183  - 189 специално испанско издание глава 15 том 01 стр. 183  - 189 специално унгарско издание глава 15 том 01 стр. 183  - 189 специално литвийско издание глава 15 том 01 стр. 183  - 189 LV.ES глава 15 том 01 стр. 183  - 189 MT.ES глава 15 том 01 стр. 183  - 189 PL.ES глава 15 том 01 стр. 183  - 189 SK.ES глава 15 том 01 стр. 183  - 189 специално словенско издание глава 15 том 01 стр. 183  - 189

		19820322Директива на Съветаот 22 март 1982 годинаотносно пределно допустимите стойности и целевите показатели за качество за заустванията на живак от отрасъла на хлор-алкална електролиза(82/176/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 100 и 235 от него,като взе предвид Директива 76/464/ЕИО от 4 май 1976 г. относно замърсяването, причинено от заустване на някои опасни вещества във водната среда на Общността [1], и по-специално член 6 от нея,като взе предвид предложението на Комисията [2],като взе предвид становището на Асамблеята [3],като взе предвид становището на Икономическия и социален комитет [4],като има предвид, че с оглед опазване на водната среда на Общността от замърсяване с някои опасни вещества член 3 от Директива 76/464/ЕИО въвежда режим на предварителни разрешителни, с който се определят емисионните норми за зауствания на веществата от списък I, даден в приложението към нея; като има предвид, че член 6 от същата директива предвижда определянето на пределно допустими стойности за емисионните норми, но също определянето на целеви показатели за качество на водната среда, засегната от тези вещества;като има предвид, че живакът и неговите съединения са включени в списък I;като има предвид, че държавите-членки са длъжни да прилагат пределно допустимите стойности, с изключение на случаите, в които могат да прибегнат до целевите показатели за качество;като има предвид, че тъй като замърсяването, дължащо се на изхвърляния на живак във водите, е предизвикано предимно от хлор-алкалната електролиза, на първо време трябва да се определят пределно допустимите стойности за този отрасъл и да се определят целевите показатели за качество на водната среда, в която се изхвърля живакът от тези дейности; като има предвид следователно, че тези изхвърляния следва да подлежат на предварително разрешително;като има предвид, че целта на тези целеви показатели за качество трябва да бъде премахване на замърсяването с живак на различните части от водната среда, които биха могли да бъдат засегнати от изхвърляне на живачни съединения от отрасъла на хлор-алкалната електролиза;като има предвид, че тези целеви показатели за качество трябва да бъдат изрично определени за тази цел, а не с оглед установяването на правила за защита на потребителите или продажбата на продукти от водната среда;като има предвид, че за да могат държавите-членки да докажат, че се спазват целевите показатели за качество, следва да се предвиди специална процедура за наблюдение;като има предвид, че следва да се предвиди мониторинг от държавите-членки на водната среда, засегната от горепосочените зауствания на живак, с цел ефективното прилагане на настоящата директива; като има предвид, че правомощията за въвеждане на такъв мониторинг не са предвидени в член 6 от Директива 76/464/ЕИО; като има предвид, че тъй като необходимите правомощия за действие за тази цел не са предвидени в Договора, следва да се приложи член 235;като има предвид, че е важно Комисията да представя на Съвета на всеки пет години сравнителна оценка на прилагането на настоящата директива от държавите-членки;като има предвид, че тъй като подземните води са предмет на специална директива, те не влизат в приложното поле на настоящата директива,ПРИЕ НАСТОЯЩАТА ДИРЕКТИВА:Член 11. Настоящата директива:- определя в съответствие с член 6, параграф 1 от Директива 76/464/ЕИО пределно допустимите стойности на емисионните норми за живака при зауствания от промишлени предприятия по смисъла на член 2, буква г) от настоящата директива,- определя в съответствие с член 6, параграф 2 от Директива 76/464/ЕИО целевите показатели за качество на водната среда по отношение на живака,- определя в съответствие с член 6, параграф 4 от Директива 76/464/ЕИО сроковете за спазване на условията на разрешителните, издадени от компетентните органи на държавите-членки за съществуващите зауствания,- определя в съответствие с член 12, параграф 1 от Директива 76/464/ЕИО сравнителните методи за измерване, които дават възможност да се определи съдържанието на живак в заустванията и във водната среда,- установява в съответствие с член 6, параграф 3 от Директива 76/464/ЕИО процедура за мониторинг,- изисква държавите-членки да си сътрудничат в случай на зауствания, засягащи водите на няколко държави-членки.2. Настоящата директива се прилага за водите, посочени в член 1 от Директива 76/464/ЕИО, с изключение на подземните води.Член 2По смисъла на настоящата директива:a) "живак" означава:- химичният елемент живак,- живакът, съдържащ се във всяко от неговите съединения;б) "пределно допустими стойности" означава:стойностите, посочени в приложение I;в) "целеви показатели за качество" означава:изискванията, посочени в приложение II;г) "промишлено предприятие" означава:предприятие, в което алкалните хлориди се подлагат на електролиза посредством живачни катоди;д) "съществуващо предприятие" означава:промишлено предприятие, което работи към датата на нотификация на настоящата директива;е) "ново предприятие" означава:- промишлено предприятие, пуснато в експлоатация след датата на нотификация на настоящата директива,- съществуващо предприятие, чийто капацитет за електролиза на алкални хлориди посредством живачни клетки се е увеличил значително след датата на нотификация на настоящата директива.Член 31. Пределно допустимите стойности, определените срокове за спазване на тези стойности и процедурата за мониторинг, които трябва да се прилагат за заустванията, са посочени в приложение I.2. Разрешителните, предвидени в член 3 от Директива 76/464/ЕИО, трябва да съдържат разпоредби не по-малко строги от тези, посочени в приложение I към настоящата директива, с изключение на случая, в който държава-членка се съобразява с член 6, параграф 3 от Директива 76/464/ЕИО въз основа на приложения II и IV към настоящата директива.Тези разрешителни се преразглеждат най-малко веднъж на четири години.3. Без да се засягат задълженията им, произтичащи от параграфи 1 и 2, както и от разпоредбите на Директива 76/464/ЕИО, държавите-членки могат да предоставят разрешителни за нови предприятия, само ако тези разрешителни се позовават на нормите, съответстващи на най-добрите налични технически средства за предотвратяване на зауствания на живак.Какъвто и метод да приеме, в случай че по технически причини предвидените мерки не съответстват на най-добрите налични технически средства, държавата-членка представя на Комисията, преди издаването на разрешително, обосновка на тези причини.В срок от три месеца Комисията изпраща на държавите-членки доклад със своето становище относно дерогацията, посочена във втора алинея.4. Сравнителният метод за анализ за определяне наличието на живак, е посочен в приложение III, точка 1. Могат да се използват и други методи при условие че границите на откриваемост, прецизността и точността на тези методи са най-малко толкова валидни, колкото са тези, посочени в приложение III, точка 1. Точността, която се изисква при измерване на дебита на потока на отпадъчните води, е посочена в приложение III, точка 2.Член 4Държавите-членки извършват мониторинга на водната среда, засегната от зауствания на отпадъци от промишлени предприятия.В случая на зауствания, засягащи водите на няколко държави-членки, съответните държави-членки си сътрудничат с цел хармонизиране на процедурите за мониторинг.Член 51. Въз основа на информацията, предоставена ѝ от държавите-членки в съответствие с член 13 от Директива 76/464/ЕИО, по нейно искане, представено за всеки отделен случай, по-специално информация относно:- данните, отнасящи се до разрешителните, които определят емисионните норми за заустванията на живак,- резултатите от измерванията, извършени от националната мрежа, създадена с цел определяне на концентрациите на живак,Комисията прави сравнителна оценка на прилагането на настоящата директива от държавите-членки.2. На всеки пет години Комисията представя на Съвета сравнителната оценка, посочена в параграф 1.При промяна на научните познания, свързани главно с токсичността, устойчивостта и натрупването на живак в живите организми и утайките, или в случай на усъвършенстване на най-добрите налични технически средства, Комисията представя на Съвета подходящи предложения с цел ограничаване, ако е необходимо, на пределно допустимите стойности и на целевите показатели за качество.Член 61. Държавите-членки въвеждат в сила мерките, необходими за да се съобразят с настоящата директива, преди 1 юли 1983 година. Те незабавно информират Комисията за това.2. Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата директива.Член 7Адресати на настоящата директива са държавите-членки.Съставено в Брюксел на 22 март 1982 година.За СъветаПредседателL. Tindemans[1] ОВ L 129, 18.5.1976 г., стр. 23.[2] ОВ C 169, 6.7.1979 г., стр. 2.[3] ОВ C 341, 31.12.1980 г., стр. 24.[4] ОВ C 83, 2.4.1980 г., стр. 16.--------------------------------------------------19820322ПРИЛОЖЕНИЕ IПределно допустими стойности, срокове, определени за спазване на тези стойности и процедура за мониторинг на заустванията1. пределно допустимите стойности, изразени като концентрация, които по принцип не трябва да се превишават, са представени в таблицата по-долу.Единица мярка | Средномесечни пределно допустими стойности, които не трябва да се превишават след 1 юли | Забележки |1983 г. | 1986 г. |Рециклиран солев разтвор и загубен солев разтворМикрограма живак на литър | 75 | 50 | Приложими към общото количество наличен живак във всички изливания на вода, съдържаща живак, от мястото на промишленото предприятие |Във всички случаи пределно допустимите стойности, изразени в максимални концентрации, не могат да бъдат по-високи от пределно допустимите стойности, изразени в максимални количества, разделени на потребностите от вода на тон инсталирана производствена мощност за хлор.2. При все това, като се има предвид, че концентрацията на живак в отпадъчните води зависи от водния обем, който е различен за различните процеси и предприятия, пределно допустимите стойности, изразени като количество заустен живак спрямо инсталираната производствена мощност за хлор, посочени в таблицата по-долу, трябва да се спазват във всички случаи.Единица мярка | Средномесечни пределно допустими стойности, които не следва да се превишават след 1 юли | Забележки |1983 г. | 1986 г. |Рециклиран солев разтворГрамове живак на тон инсталирана производствена мощност за хлор | 0,5 | 0,5 | Приложими към наличния живак в отпадъчните води от производствената единица на хлор || 1,5 | 1,0 | Приложими към общото количество наличен живак във всички зауствания на вода, съдържаща живак, от мястото на промишленото предприятие |загубен солев разтворграмове живак на тон инсталирана производствена мощност за хлор | 8,0 | 5,0 | Приложими към общото количество наличен живак във всички зауствания на вода, съдържаща живак, от мястото на промишленото предприятие |3. Среднодневните пределно допустими стойности са равни на четири пъти средномесечните пределно допустими стойности, посочени в точка 1 и 2.4. За да се провери дали заустванията отговарят на определените емисионни норми съгласно пределно допустимите стойности, определени в настоящето приложение, трябва да се установи процедура за мониторинг. Тази процедура предвижда:- ежедневното вземане на представителна проба от изхвърлянето за период от 24 часа и измерване на концентрацията на живак на горепосочената проба и- измерването на общия дебит на заустванията през този период.Количеството заустен живак през месеца се изчислява, като се съберат количествата живак, изхвърлян всеки ден през същия месец. Полученият сбор се дели на инсталираната производствена мощност за хлор.--------------------------------------------------19820322ПРИЛОЖЕНИЕ IIЦелеви показатели за качествоЗа тези държави-членки, които прилагат изключението, предвидено в член 6, параграф 3 от Директива 76/464/ЕИО, емисионните норми, които държавите-членки трябва да установят и прилагат съгласно член 5 от горепосочената директива, са определени така, че съответният (съответните) целеви показатели(и) за качество сред изброените по-долу да се спазва(т) в района, засегнат от изхвърляния на живак от промишлени дейности, използващи хлор-алкална електролиза. Компетентният орган определя засегнатия район във всеки отделен случай и избира от целевите показатели за качество, посочени в точка 1, този или тези, които счита за подходящ(и) предвид предназначението на засегнатия район, като отчита факта, че целта на настоящата директива е премахването на всяко замърсяване.1. С оглед премахване на замърсяването, определено в Директива 76/464/ЕИО и съгласно член 2 от нея, са определени следните целеви показатели за качество:1.1. Концентрацията на живак в представителна проба от рибно месо, избрано като показател, не трябва да надвишава 0,3 мг/кг влажно месо.1.2. Общата концентрация на живак във вътрешните повърхностни води, засегнати от заустванията, не трябва да надвишава 1 мкг/л като средна аритметична стойност от резултатите, получени за една година.1.3. Концентрацията на разтворен живак във водите на естуарите, засегнати от заустванията, не трябва да надвишава 0,5 мкг/л като средна аритметична стойност от резултатите, получени за една година.1.4. Концентрацията на разтворен живак в териториалните морски води и във вътрешните крайбрежни води, с изключение на водите на естуарите, засегнати от заустванията, не трябва да надвишава 0,3 мкг/л като средна аритметична стойност от резултатите, получени за една година.1.5. Качеството на водите трябва да бъде достатъчно, за да отговаря на изискванията на всички други директиви на Съвета, приложими за такива води по отношение на наличието на живак.2. Концентрацията на живак в утайките или мекотелите и ракообразните организми не трябва да се увеличава значително с времето.3. Когато се поставят няколко цели по отношение на водите в един район, качеството на водите трябва да бъде достатъчно, за да отговаря на всяка отделна цел.4. Като изключение и доколкото това е необходимо по технически причини и след предварителна нотификация на Комисията, числените стойности на целевите показатели за качество, посочени в точки 1.2, 1.3 и 1.4, могат да се умножават по 1,5 до 30 юни 1986 г.--------------------------------------------------19820322ПРИЛОЖЕНИЕ IIIСравнителен метод за измерване1. Сравнителният метод за анализ за определяне съдържанието на живак във водите, рибното месо, утайките, мекотелите и ракообразните, е безпламъкова атомноабсорбционна спектрофотометрия, след подходяща предварителна обработка на пробата, като се имат предвид по-специално предварителното окисляване на живака и постепенното намаляване на живачните йони Hg (II).Границите на откриваемост [1] трябва да бъдат такива, че концентрацията на живак да може да се измери с точност [1] от ± 30 % и прецизност [1] от ± 30 % при следните концентрации:- за зауствания: една десета от максималната разрешена концентрация на живак, определена в разрешителното,- за повърхностни води: една десета от концентрацията на живак, определена от целевия показател за качество,- за рибено месо, както и в случая на мекотели и ракообразни организми: една десета от концентрацията на живак, определена от целевия показател за качество,- за утайки: една десета от концентрацията на живак в пробата или 0,05 мг/кг сухо тегло, като се прилага по-високата стойност.2. Измерването на дебита трябва да се извършва с точност от ± 20 %.[1] Определенията на тези термини са посочени в Директива 79/869/ЕИО на Съвета, от 9 октомври 1979 г., относно методите за измерване, честотата на вземане на проби и анализа на повърхностните води, предназначени за производството на питейна вода в държавите-членки (ОВ L 271, 29.10.1979 г., стр. 44).--------------------------------------------------19820322ПРИЛОЖЕНИЕ IVПроцедура за мониторинг на целевите показатели за качество1. За всяко издадено разрешително в съответствие с настоящата директива компетентният орган определя ограниченията, механизмите за мониторинг и сроковете за осигуряване спазването на съответния целеви показател(и) за качество.2. Съгласно член 6, параграф 3 от Директива 76/464/ЕИОотносно всеки избран и прилаган целеви показател за качество държавата-членка докладва на Комисията за:- пунктовете на изхвърляне и устройството за дисперсия,- зоната, в която се прилага целевият показател за качество,- местоположението на точките за вземане на проби,- честотата на вземане на проби,- методите на вземане на проби и измерване,- получените резултати.3. Пробите трябва да бъдат достатъчно представителни за качеството на водната среда в района, засегнат от заустванията, а честотата на вземане на проби трябва да бъде достатъчна, за да покаже евентуалните промени във водната среда, като по-специално се отчитат естествените отклонения в хидрологичния режим. Анализът на морските риби трябва да се извършва върху достатъчно представителен брой проби и видове.4. Относно целевия показател за качество, посочен в точка 1.1 от приложение II, компетентният орган избира съответните видове риби, които следва да бъдат приети като показатели за анализ. Сред соленоводните риби, обитаващи крайбрежните води, могат да се уловят и изберат следните видове – треска, меджид, камбала, скумрия, пикша, и писия.--------------------------------------------------